Ritratt: MFSA  L-Awtorità Maltija għas-Servizzi Finanzjarji ħarġet twissija dwar żewġ kumpaniji li qed joperaw taħt l-isem ta' Bristol Trading Limited u FxCityIndex li t-tnejn li huma għandhom il-preżenza tagħhom fuq l-internet iżda mhumiex reġistrati magħha minkejja li fuq is-sit għandhom miktub dan. L-MFSA qalet li ż-żewġ kumpaniji mhumiex reġistrati magħha u lanqas għandhom il-liċenzja min-naħa tagħha. L-MFSA wissiet biex il-kumpaniji ma jidħlux fi transazzjonijiet jew xi ftehim ma' dawn il-kumpaniji. Kompliet li dawk li jixtiequ jinvestu joqogħdu attenti meta jsiru offerti minn mezzi li normalment ma jintużawx bħall-midja soċjali u telefonati. Tista' tidħol fil-lista tal-entitajiet li huwa liċenzjati mill-MFSA billi tagħfas hawn .